《对菊有感》
元代·宗衍

百草竞春色，惟菊有秋芳。岂不涉寒暑，本性自有常。

疾风吹高林，木落天雨霜。谁知篱落间，弱质怀刚肠。

不怨岁月暝，所悲迫新阳。永歌归去来，此意不能忘。

作者简介：（ 1309—1351）元僧。平江路人，字道原。工诗，善书法。顺帝至正初居石湖楞伽寺，一时名士多与游。后主嘉兴德藏寺。诗清丽幽茂。有《碧山堂集》。